
Ang Saan Ako Nagmumula ay isang digital residency na magaganap sa loob ng isang buwan, 
patungkol sa apat na uri ng wikang kasalukuyang ginagamit at sinasambit ng mga mga taong 
nangibang-bayan o matatawag na migrants, silang mga galing sa natatanging komunidad na 
ito, na mayroong kinikita at nakikitang ambag sa ekonomiya ng Britanya ngunit tila 
nanatiling mga taong hindi nakikilala o nakikita: mga tao na may wikang Filipino, Taiwanese, 
Yoruba at Berber. Sa pakikipag-ugnayan sa mga naturing na komunidad sa UK, ang proyekto 
ay naglalayon na maglaan ng lugar na magsisilbing puwang upang kilalanin ang iba't ibang 
kultura at tradisyon, at kumakaharap sa mga mapanghamong usapin tungkol sa mapagbukod 
na wika ng pagkonsumo at produksyon ng sining at kultura. 


Ang programa ay naglalayong buksan ang usapin patungkol sa tila mapagbukod na wika ng 
pagkonsumo at produksyon ng sining at kultura, habang isinasaalang-alang ang mas 
malawak na paggalaw ng mga pangkulturang manggagawa't manlilikha na tila hindi nakikita 
o tila nawawala sa mga pandaigdigang usapin ng sining. 


Ang proyekto ay nagtatangkang palaganapin ang mga pagkakataong makalikha at makagawa 
sa bagong paraan ng pagtutulungan o collaboration, higit na makapag-isip pa ng halaga ng 
sining at kultura sa panahon ng pandemya at hanggang sa panahong ang pandemya ay 
lumipas na. Ito ay nagbibigay-diin ng may kaakibat na masinsinang kaisipan sa kahalagahan 
ng ating pagkakaiba-iba at magkakaibang kultura, sa gitna ng kakaiba ring kapanahunan. 
Kaakibat nito, ang proyekto ay sumusubok o nagsasagawa ng experiment at tumutuklas kung 
paano ipasa at isalin ang mga kaisipan o concept mula sa isang pinagmumulan patungo sa 
ibang kahihinatnan --- mula sa pisikal na anyo ng programa nung ito ay nasimulan, patungo 
sa kasalukuyang himpilan ng espasyong digital. 


Saan Ako Nagmumula ay nagpapapalahok ng mga komunidad na may bukas na paanyaya na 
pangunahan ng mga tao ang mga sarili nilang salo-salo tuwing Linggo, upang mapaunlakan 
din ang mga manunuod na matutunan ang mga putahe ng bawat kultural na pangkat na 
kasali at magbigay-daan sa pagkakataong maihanda rin nila ito sa sarili nilang mga tahanan. 


Saan Ako Nagmumula - curated by. inventory Platform, Rhine Bernardino & Linda Rocco. 
#WICF #WherelmComingFrom 


Manlilikha: Aderemi Adegbite, Taiwo Aiyedogbon, Jelili Atiku, Rhine Bernardino, Kuan-Yu 
Chen, Aki Pao-Chen Chiu, Yun Ling Chen, Fatima Mazmouz, Gouri Mounir, Lilibeth Cuenca 
Rasmussens, Aïcha El Beloui, Vanessa Scully 


Mag-sign up sa aming newsletter dito (hyperlink to info@guestprojects.com) o maaari ninyo 
rin kaming matagpuan sa instagram, Facebook at twitter @guestprojects @inventoryplatform 
@pineapplelabph 


TALAMBUHAY 


Si Lilibeth Cuenca Rasmussen (ipinanganak noong 1970 sa 
Maynila) ay isang manlilikha na may sari-saring disiplina na 
kasalukuyang nakabase sa Copenhagen. Ang kanyang trabaho 
ay base sa pinaghalong personal na pangungumpisal at 
pulitikal na kompromiso na sinapit ang mga isyu na gaya ng 
mga pagkakakilanlan, kasarian, at lahat ng ugnayang 
panlipunan. Sa pamamagitan ng kanyang kasanayan, 
naglalayag si Cuenca Rasmussen sa iba't-ibang klaseng mga 
reyalidad at mga kasukdulan, at maingat na nililikha ang mga 
pagganap sa teatro, mga bidyo ng musika, at mga sariwang 
dokumentaryo. Noong 2011, isinama ni Cuenca Rasmussen 
ang kanyang Afghan Hound sa Venice Biennale sa Danish 
Pavilion. Noong 2012 ay ginawaran siya ng Eckersberg Medal. 
Kasama sa kanyang mga bagong pagtatanghal ng mga trabaho 
ang Paghahalo ng Lahi (solo) sa Charlotte Fogh Gallery, sa Aarhus, sa Seafocus Art Fair Singapore 
kasama ang Drawing Room, sa Singapore Biennale, at sa SAM, Singapore nitong 2020: Personal 
na Balangkas, PANAHON ESPASYO PAG-IRAL sa Palazzo Mora na may suporta ng GAA 
Foundation sa Venice noong 2019: Mula dito kami tatayo - Pambansang Pagkakakilanlan (solo) sa 
Horsens Art Museum sa Denmark noong 2019. 





Si Vanessa Scully (1982) ay isang Australyana na manlilikha at 
filmmaker na nakabase sa London, at ang kanyang trabaho ay 
naka-angkla sa pelikula, bidyo, at arkibos. Ang pamamaraan ni 
Scully sa pagpepelikula ay pluralistiko at nakatali sa lipunan. 
Nagtatrabaho siya sa panahon at espasyo na sinisiyasat ang 
mga salaysay na nasa gilid na kaugnay sa paggawa, sa 
kalikasan, at sa katutubong dunong. Ang kanyang mga proyekto 
kamakailan lang ay sinisiyasat ang kanyang halo-halong lahi 
bilang isang tao na may kulay. Kasama nito ang Pag-decolonize 
kay Marisa noong 2019, Ang Mail-Order Bride at ang Marisa 
4.0 noong 2018, ang Katulong sa Mayfair noong 2017, at ang 
Mga Iniluwas na mga Pinoy mula A hanggang Z noong 2015. Si 
Scully ay isa ring filmmaker at programmer na nakabase sa 
komunidad. Sinusuportahan niya ang mga grupo na may mga 
pelikula at mga kampanya ng pakikibaka, kasali ang pagsuporta 
sa Ang Boses ng mga Domestic Workers na may iba't-ibang 
kampanya na kasama ang 'lligtas si Jennifer Delquez' at 'Visa 
na Saliwa ang Pagkatali' noong 2017. Nagtapos si Scully ng MA sa Eksperimental na Pelikula 
mula sa Kingston School of Art noong 2019, BA sa Fine Arts mula sa Chelsea College of Art 
noong 2012, at nagkamit ng Diploma sa Sining Biswal sa TAFE noong 2003 at Certificate Ill sa 
Community Radio Broadcasting mula sa Community Broadcasting Association ng Australia 
noong 2004. 





Si Rhine Bernardino ay isang manlilikha, curator, at 
tagapagsaliksik na may karanasan sa pagpepelikula. Siya ang 
kauna-unahang manlilikhang Pilipino na may MA Fine Art 
degree sa iskultura sa Royal College of Art, kung saan siya ay 
ginawaran ng itinuturing na mataas na Abraaj-RCA Innovation 
Scholarship. Si Rhine ay nakapag-curate na at nakapagtanghal 
ng kaniyang trabaho sa iba't ibang parte ng mundo lalo na sa 
Europa at Asya. Kasama nito ang mga komisyon ng mga 
pampublikong trabaho katulad ng sa Nine Elms sa South Bank. 
Inanyayahan na si Rhine na sumali sa ilang internasyonal na art 
residencies at mga programa ng sining. Nitong bago lang ay naging parte siya sa Programa Para 





Sa Mga Pinuno ng Hinaharap ng Arts Council ng Australia at sa Programa Para Sa Mga 
Internasyonal na mga Bisita ng Office of Contemporary Art (OCA) ng Norway. Siya'y malawak na 
nananaliksik sa larangan at lumilikha ng pag-karta sa mga kolektibo ng sining, alternatibo na mga 
espasyo at mga proyektong nakabase sa mga komunidad sa iba't-ibang parte ng mundo. 
Malaking parte nito ay nakatuon sa paggawa ng mga modelo ng holistikong pamumuhay sa 
katubigan na ginagabayan ng katutubong dunong. Mahal ni Rhine ang pagsasayaw, mga puno, at 
ang karagatan. 


Kusinang Pinoy 
Pakikibaka, pakikilahok, at pagkain ang mga katagang nagbubuklod sa grupo. 


Kahit nagmumula sa iba't ibang landas ng buhay, nakatakda na magtagpo sila sa Kanlungan 
(Organisasyon ng mga Pilipino). Lahat ng kalahok ay likas mula sa bansang Pilipinas. Kasarian, 
katauhan, at ang pinapatunguhan ay hindi kailanman naging paksang hadlang upang makabuo 
ng pagsasama-sama at pagkakaibigan. 


Helen Bulusan, tagapangulo ng organisasyong 
pangkababaihan ng Gabriela London. Ang kanyang pangkat ay 
nagsusulong ng kakayanan sa pag-unlad, patas na karapatan, at 
pagkamit ng hustisya para sa mga kababaihan sa Pilipinas. Siya 
ay nagmula sa probinsya ng Antique at isang ina sa tatlong mga 
anak. 


Niel Camilon, arkitekto at miyembro ng komunidad ng LGBT, 
mula sa probinsya ng Iloilo ng bansang Pilipinas. Nangibang- 
bayan sa UK kapiling ang kanyang kabiyak. Nakilahok siya sa 
pagpapadala ng mga pagkain para sa mga Pilipinong 
manggagawa sa mga pagamutan na naapektuhan ng panic- 
buying noong nagsisimula pa lamang ang pandemya sa UK. 
Ang pagluluto ng pagkaing Pilipino ang kanyang naging paraan 
upang gumaan ang dinudulot na pakiramdam ng pagkalayo sa 
sariling bayan o homesickness. 





Anna Caunceran, manggagawang pambahay o domestic 
worker na nakaligtas mula sa human trafficking sa UK. 
Nagmula sa probinsya ng Mindoro ng bansang Pilipinas, at 
isang ina sa apat na anak. Si Anna ay isa sa mga kabahagi ng 
kampanyang #statusnow4al (Regularisation of 
Undocumented in the UK) at kasalukuyang lumalaban 
upang makamit ang kanyang legal na katayuan sa UK. 


Phoebe Dimacali, tagapangulo ng Filipino Domestic Worker 
Association UK. Ang kanyang organisasyon ay sumasaklolo at 
tumutulong sa mga manggagawang pambahay o domestic 
worker na nabiktima ng human trafficking at pang-aalipin sa 
makabagong mundo o modern day slavery sa UK. Siya ay isang 
ina sa dalawang mga anak at nagmula siya sa Bulacan. 

